Die een se juweel is die ander se skaapkop deur Brandewyntert | Bydraes | Woes - Kreatiewe platform vir Afrikaans
Titel: Die een se juweel is die ander se skaapkop
Aantal woorde: 476
Datum gepubliseer: 10 Apr 2013
Mos laas naweek 'n skaapgeslag en soos altyd begin alles in my kop by kos en dan gaan dit verder. Ek het nog nooit skaapkop geëet nie. Ma eet nie afval nie en Pa het gesmul aan alles, van die snoet tot die poep, as julle verstaan wat ek bedoel. Dit sou in elk geval kos mors gewees het as ek die skaapkop gebak het en daar is net ek om te proe ? Ou Giel sit nie sy mond aan volksvreemde kosse nie.
Toe skuif my gedagtes na die diamant wat so groot soos 'n skaapkop is, wat Boetie een maal oor gepraat het en ek onthou hy't vertel van Siener van Rensburg wat glo die fonds vooruit gesien het maar niemand het ooit die diamant gekry nie.
'n Diamant is mos net 'n klip. Dit moet eers geslyp en gepoleer word en dan eers is dit 'n Diamant. Reg ?, en wat gaan jy doen met so 'n groot klip, gepoleer of te not ? Kan dit nie aan jou vinger of aan jou ore of nek hang nie? Sny jy hom in kleiner dele is dit mos nou nie meer die grootste skaapkop nie. Dan is dit net afval.
Ek staan in die bank, los laaste in die ry en wag vir die tellers om te leer tel. Ek het geduld, dit kom met ouderdom. Ek kan mense kyk en luister. Na so vyftien minute sien ek daar staan Doom Roelfie. Ek het lus vir gesels, skerts, . Ek sê : "More Doomnie ! Hoe gannit ?, en met die vrou? en die kinders ? " Daai man was nog nooit 'n groot geselser nie, meer van 'n luister man. Nou het ek al resep neergeskryf en ons het die kerk basaar en die toring bespreek, maar die tou is nog lank. Ek sê: "Doomnie, Ek het nou goed daaroor gedink. Ek dink nie ek wil meer hemel toe gaan nie..." Ek sien aan die manier wat hy meer regop staan, dat ek nou sy volle aandag het. "Hoekom?" vra hy.
Ek verskuif my gewig na die ander been, kyk die man reguit in sy blits blou oë. "Sien, die ding is soo, in die Bybel staan daar van die Hemel, dis net wall-to-wall goud en perels en diamante en ek is nie een vir blinkgoed nie, die dat ek mos hier in die bos tussen die khaki en groen woon, vir jarre al ek gaan nie eers Beton oerwoud toe nie. Daar is dit net neonligte waar jy kyk. "
Ek sien die man verwerk hierdie inligting, ek hoor hou dink hy, ek hoor hou maak sy brein tjieng-tjieng soos 'n outydse kas register. Toe kry hy so 'n glinster in sy ogies en dit kreukel in skrefies. "Dit is miskien so dat die Hemel baie blink is, maar....... Dink net hoe lyk dit aan die ander kant !"
Hahahaaa , Ek het so lekker gelag die bank sekuriteit wou my uitgooi. Skerp Dominee..Skerp !
En flym-flippen-skerp is jyself ook. Doom is so reg, als net 'n matter van keuses!
7 jaar 9 maande 3 weke 1 dag 11 ure oud
het sy baas gevang, sê my ma altyd. :D !
Uitstekend, uitstekende skryfwerk!
7 jaar 9 maande 3 weke 1 dag 12 ure oud
Die skaapkop-eeters-gulde sal vir jou medaljeer vir die juwele wat jy uit 'n skaapkop kan optoor.
Nogal oulik wat oom Doom nie uitspel nie. Baie interessant want sien, die twee Aardse maters is tesame opgeroep met die verskil elke een is na 'n ander plaas en alsó word hulle op hulle se beurt terug gestuur Aarde toe om nog disipels te werf en hulle ontmoet en elkeen dood van nuuskierig oor hoe dit in die ander een se wêreld lyk want op sig waarde lyk nie een baie sleg nie.
Die gesprek verloop as volg . . .
Wag. Ek sal skryf daaroor. . .
7 jaar 9 maande 3 weke 2 dae 1 uur oud
Ja-nee, vol punte!
7 jaar 9 maande 3 weke 2 dae 7 ure oud
Skitterend geskryf! Slim Doomnie daai van jou! ;)
7 jaar 9 maande 3 weke 2 dae 16 ure oud
DIGSELS: 'N LEWE IN VERSVORM
Hierdie bundeling van die digter se "oorgeblewe" Afrikaanse nie-opdragwerke sedert die 1970's is bedoel om biografies gelees te word. Wat 'n reis!